Dorvigny

Louis-François Archambault, kunstnernavn Dorvigny (født 30. mars 1742 i Paris, død 5. januar 1812 samme sted) var en fransk skuespiller og forfatter. Han skrev blant annet flere komedier. Det franske nasjonalbiblioteket har katalogisert 233 dokumenter med Dorvigny som forfatter. 

I alle biografier over Dorvigny, står det at han skal ha vært uekte sønn av Ludvig XV av Frankrike. Han skal ha lignet forbløffende på kongen, som aldri skal ha nektet for at han var Dorvignys far. 

Da kongen døde fikk Dorvigny ingen arv, men begynte å skrive små stykker for scenen, og hadde stor suksess med dette. Ifølge The Imperial dictionary of universal biography var hans moral så lav at han solgte stykkene billig for å få penger nok til å følge sine lyster. Han var derfor alltid pengelens, til tross for at han skrev noen hundre bøker og stykker for teatret.

Referanser

Eksterne lenker 
 Dorvigny i Sceneweb lest 26.11.2022

Franske forfattere
Franske skuespillere
Personer fra Paris